
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1634 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 3010878/1396/0029/2003 
απόφασής μας «Παραγωγή και διάθεση αλκοολού- 

χων ποτών». 1 

Έγκριση απασχόλησης προσωπικού με σύμβαση μί¬ 
σθωσης έργου στον Παιδικό Σταθμό Δ.Δ. Κνίδης 

Δήμου Βεντζίου. 2 

Έγκριση απασχόλησης προσωπικού με σύμβαση μί¬ 
σθωσης έργου στο Δήμο Γόργιανης. 3 

Έγκριση απασχόλησης προσωπικού με σύμβαση μί¬ 
σθωσης έργου στο Δήμο Θεοδώρου Ζιάκα. 4 


Έγκριση για απασχόληση προσωπικού με σύμβαση 
μίσθωσης έργου διάρκειας έως έξι (6) μήνες, στο 
Κ.Ε.Π. Δήμου Λάκκας Σουλίου Νομού Ιωαννίνων. 5 
Χορήγηση άδειας άσκησης επαγγέλματος Κοινωνι¬ 
κού Λειτουργού στην Λυτροκάπη Αικατερίνη του 


Γ εωργίου. 6 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην ΚΑΜΗΛΙΕΡΗ ΜΑΡΓΑΡΙΤΑ 
του ΠΑΥΛΟΥ. 7 


Καθιέρωση υπερωριακής εργασίας πέραν του κα¬ 
νονικού ωραρίου εργασίας κατά τις απογευμα¬ 
τινές ώρες εργάσιμων ημερών, νυκτερινές ώρες 
των εργάσιμων ημερών και Κυριακών και εξαιρέ¬ 
σιμων ημερών για ένα (1) οδηγό, υπάλληλο υπη¬ 
ρετών στο Γ ραφείο Κίνησης Κρατικών Αυτοκινή¬ 
των της Ν.Α. Κεφ/νίας και Ιθάκης. 8 

Καθιέρωση υπερωριακής εργασίας πέραν του κανο¬ 
νικού ωραρίου εργασίας κατά τις απογευματινές 
ώρες των εργάσιμων ημερών για έξι (6) υπαλλή¬ 
λους της Δ/νσης Κοινωνικής Πρόνοιας της Ν.Α. 


Κεφ/νίας και Ιθάκης. 9 

ΑΠΟΦΑΣΕΙ Σ 

Αριθμ. 3018093/2377/200029 (1) 


Τροποποίηση της υπ’ αριθμ. 3010878/1396/0029/2003 
απόφασής μας «Παραγωγή και διάθεση αλκοολού- 
χων ποτών». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2969/2001 «Αιθυλική αλκοόλη 
και αλκοολούχα προϊόντα» (ΦΈ.Κ. 218/Α'/18.12.2001) και 


ιδίως του άρθρου 2 και των παραγράφων 3 και 4 του 
άρθρου 5 αυτού. 

2. Τις διατάξεις του υπ’ αριθμ. Καν. (ΕΟΚ) 1576/1989 του 
Συμβουλίου της 29.5.1989 «για τη θέσπιση των γενικών 
κανόνων σχετικά με τον ορισμό, το χαρακτηρισμό και 
την παρουσίαση των αλκοολούχων ποτών». 

3. Τις διατάξεις του υπ’ αριθμ. Καν. (ΕΟΚ) 1014/1990 
της Επιτροπής της 21.4.1990 «περί λεπτομερών κανόνων 
εφαρμογής για τον ορισμό, το χαρακτηρισμό και την 
παρουσίαση των αλκοολούχων ποτών». 

4. Τις διατάξεις του υπ’ αριθμ. Καν. (ΕΚ) 3378/1994 του Ευ¬ 
ρωπαϊκού Κοινοβουλίου και του Συμβουλίου της 22.12.1994 
«για την τροποποίηση του υπ’ αριθμ. Καν. (ΕΟΚ) 1576/1989 
για τη θέσπιση των γενικών κανόνων σχετικά με τον ορι¬ 
σμό, το χαρακτηρισμό και την παρουσίαση των αλκοο¬ 
λούχων ποτών» και του υπ’ αριθμ. Καν. (ΕΟΚ) 1601/1991 «για 
τη θέσπιση γενικών κανόνων σχετικά με τον ορισμό, το 
χαρακτηρισμό και την παρουσίαση των αρωματισμένων 
οίνων, των αρωματισμένων ποτών με βάση τον οίνο και 
των αρωματισμένων κοκτέιλ αμπελοοινικών προϊόντων» 
κατόπιν των αποτελεσμάτων των πολυμερών εμπορικών 
διαπραγματεύσεων του Γύρου της Ουρουγουάης». 

5. Τ ις διατάξεις των άρθρων 22,28 και 24 της Συμφωνίας 
για τα δικαιώματα πνευματικής ιδιοκτησίας στον τομέα 
του εμπορίου, που κυρώθηκε με το ν. 2290/1995 «Κύρωση 
της τελικής πράξης που περιλαμβάνει τα αποτελέσματα 
των πολυμερών εμπορικών διαπραγματεύσεων στα πλαί¬ 
σια του Γ ύρου Ουρουγουάης (ΦΈ.Κ. 28/Α'/9.2.1995). 

6. Τις διατάξεις του υπ’ αριθμ. Καν. (ΕΟΚ) 1267/1994 
της Επιτροπής της 1.6.1994 «για την εφαρμογή των συμ¬ 
φωνιών μεταξύ της Ευρωπαϊκής Ενωσης και των τρίτων 
χωρών όσον αφορά την αμοιβαία αναγνώριση ορισμέ¬ 
νων αλκοολούχων ποτών». 

7. Τ ις διατάξεις του υπ’ αριθμ. Καν. (ΕΚ) 1434/1997 της 
Επιτροπής της 23.7.1997 «για την τροποποίηση του υπ’ 
αριθμ. Καν. (ΕΚ) 1267/1994». 

8. Τις διατάξεις του υπ’ αριθμ. Καν. (ΕΚ) 2870/2000 
της Επιτροπής της 19.12.2000 «για τον καθορισμό των 
κοινοτικών μεθόδων αναφοράς που εφαρμόζονται στις 
αναλύσεις στον τομέα των αλκοολούχων ποτών», ως 
και τις διατάξεις του υπ’ αριθμ. Καν. (ΕΚ) 2091/2002 της 
Επιτροπής της 26.11.2002 «για την τροποποίηση του υπ’ 
αριθμ. Καν. (ΕΚ) 2870/2000». 

9. Τις διατάξεις της Οδηγίας 2000/13/ΕΚ του Ευρω¬ 
παϊκού Κοινοβουλίου και του Συμβουλίου της 20.3.2000 

«για προσέγγιση των νομοθεσιών των κρατών μελών 
σχετικά με την επισήμανση, την παρουσίαση και τη 
διαφήμιση των τροφίμων». 

10. Τις διατάξεις του υπ’ αριθμ. Κανονισμού 852/2004 
του Ευρωπαϊκού Κοινοβουλίου και Συμβουλίου της 
29.4.2004 «για την υγιεινή των τροφίμων». 

11. Τις διατάξεις του π.δ. 284/1988 «Οργανισμός του 
Υπουργείου Οικονομικών» (Φ.Ε.Κ. 128/Α/1988), όπως τρο¬ 
ποποιήθηκε με τα π.δ. 543/1989 (Φ.Ε.Κ. 229/Α/10.10.1989) 
και 91/1999 (Φ.Ε.Κ. 98/Α/19.5.1999). 

12. Τις διατάξεις της παρ. 2 του άρθρου 90 του Κώ¬ 
δικα Νομοθεσίας για την Κυβέρνηση και τα Κυβερνη¬ 
τικά όργανα, ο οποίος κυρώθηκε με το άρθρο πρώτο 
του π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά όργανα» (ΦΕΚ 98/ 
Α/22.4.2005). 

13. Την υπ’ αριθμ. 3010878/1396/0029/11.6.2003 απόφασή 
μας «Παραγωγή και διάθεση αλκοολούχων ποτών (ΦΕΚ 
832/Β725.6.2003)». 

14. Σχετικά αιτήματα των ποτοποιών Ελλάδας. 

15. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», όπως ισχύει. 

16. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε και συμπληρώνουμε την υπ’ αριθμ. 30 
10878/1396/0029/11.6.2003 απόφασή μας «Παραγωγή και 
διάθεση αλκοολούχων ποτών (Φ.Ε.Κ. 832/Β725.6.2003)» 
ως εξής: 

Άρθρο 1 

Τροποποιήσεις και συμπληρώσεις 

1. Το στοιχείο (7) του εδαφίου α' της παραγράφου 5 
του μέρους Α του άρθρου 4 αντικαθίσταται ως εξής: 

«7. Οι αρωματικές ύλες όπως αυτές ορίζονται στο 
εδάφιο στ’ της παραγράφου 2 του άρθρου 1 της πα¬ 
ρούσας, εκτός από την περίπτωση των λικέρ/ηδύποτων 
στα οποία οι χρησιμοποιούμενες αρωματικές ύλες είναι 
φυσικές ή όμοιες με τις φυσικές, όπως κατά περίπτωση 
καθορίζεται στις σχετικές διατάξεις του άρθρου 4 του 
υπ’ αριθμ. Καν. (ΕΟΚ) 1576/1989». 

2. Το εδάφιο γ' της παραγράφου 4 του άρθρου 5 
αντικαθίσταται ως εξής: 

«γ. Δεν επιτρέπεται η εφαρμογή μεθόδων ή επεξερ¬ 
γασιών ή η χρησιμοποίηση υλών με τις οποίες προσδί¬ 
δονται στο αλκοολούχο ποτό ή στην αιθυλική αλκοόλη 
ποτοποιίας σύσταση και οργανοληπτικοί χαρακτήρες 
ανάλογοι προς φυσικό αλκοολούχο ποτό συγκεκριμένης 
κατηγορίας με σκοπό την εξαπάτηση, τόσο του κατα¬ 
ναλωτή, όσο και του ποιοτικού και χημικού ελέγχου, δια 
της χρήσεως στην επισήμανση ενδείξεων σχετικά με 
την κατηγορία του ποτού, την καταγωγή και την ηλι¬ 
κία, ως και τις πρώτες ύλες παραγωγής ή παρασκευής 
αυτού». 

3. α. Το εδάφιο β' της παραγράφου 2 του μέρους Α 
του άρθρου 6 αντικαθίσταται ως εξής: 

«β. γλυκαντικών υλών εκ των οριζομένων στο εδάφιο 
ε’ της παραγράφου 2 του άρθρου 1 της παρούσας, σε 
ποσότητα τέτοια ώστε το διατιθέμενο στην κατανά¬ 
λωση «ούζο» να έχει στερεό υπόλειμμα όχι μεγαλύτερο 
από 50 γραμμάρια ανά λίτρο». 


β. Στην παράγραφο 1 του μέρους Γ του ιδίου ως άνω 
άρθρου προστίθεται εδάφιο γ' ως εξής: 

«γ. Η απόσταξη των στεμφύλων ή/και η επαναπόσταξη 
του προϊόντος μπορεί να διενεργείται παρουσία αρωμα¬ 
τικών φυτών ή/και σπόρων, σύμφωνα με την ισχύουσα 
παραδοσιακή πρακτική». 

γ. Η παράγραφος 2 του μέρους Γ του ιδίου ως άνω 
άρθρου αντικαθίσταται ως εξής: 

«2. Για την περιγραφή, την παρουσίαση, το χαρακτηρι¬ 
σμό και την επισήμανση του αποστάγματος στεμφύλων 
σταφυλής που παράγεται αποκλειστικά και μόνο στην 
Ελλάδα χρησιμοποιούνται, αντί της γενικής επωνυμίας 
"απόσταγμα στεμφύλων σταφυλής", οι ακόλουθες ειδι¬ 
κές γεωγραφικές ενδείξεις, απαγορευομένης ρητά της 
χρησιμοποίησης των επωνυμιών "ούζο”, "ρακί’ ή άλλων 
που περιέχουν ή υπονοούν αυτές τις επωνυμίες: 

ί) "τσικουδιά”, προκειμένου για το προϊόν που παρά- 
γεται στην νήσο Κρήτη καθώς και στα νησιά των Κυ¬ 
κλάδων. 

μ) "τσίπουρο”, προκειμένου για το προϊόν που παρά- 
γεται στην υπόλοιπη χώρα». 

4. Στο τέλος της παραγράφου 4 του άρθρου 8, προ¬ 
στίθεται νέα περίοδος ως εξής: 

«Επίσης, κατ’ εξαίρεση μπορεί να επιτρέπεται, μετά 
από προηγούμενη σχετική απόφαση της αρμόδιας Διεύ¬ 
θυνσης της Γ ενικής Διεύθυνσης του Γ.Χ.Κ., προκειμένου 
για τα εξαγόμενα σε τρίτες χώρες αλκοολούχο ποτά και 
μόνον, η χρησιμοποίηση περιεκτών με ονομαστικό όγκο 
διαφορετικό από τον προβλεπόμενο από τις ισχύουσες 
σχετικές διατάξεις για τα εγχωρίως διατιθέμενα, εφ’ 
όσον τούτο προβλέπεται από τη νομοθεσία της τρίτης 
χώρας προορισμού». 

5. Στο άρθρο 9, αντικαθίστανται οι παράγραφοι 1 και 
2, οι παράγραφοι 3 και 4 αριθμούνται ως 4 και 5 αντι- 
στοίχως και μένουν ως έχουν, ενώ προστίθεται νέα 
παράγραφος 3, ως εξής: 

«1. Τα αλκοολούχο ποτά, είτε προορίζονται για την 
εγχώρια κατανάλωση ή για αποστολή σε άλλο Κρά¬ 
τος - Μέλος, είτε προορίζονται για εξαγωγή σε τρίτη 
χώρα, τοποθετούνται αποκλειστικά και μόνον σε φιάλες 
ή δοχεία γυάλινα, πήλινα με εφυαλωμένη την εσωτερική 
τους επιφάνεια, από πορσελάνη, φαβεντιανά, ως και από 
κατάλληλο ξύλο (τσότρες). 

Το υλικό κατασκευής των κατά τα ανωτέρω μέσων 
προσυσκευασίας των αλκοολούχων ποτών πρέπει να 
πληροί τους όρους και προδιαγραφές που προβλέπο- 
νται από τις σχετικές διατάξεις του Κώδικα Τροφίμων, 
Ποτών και Αντικειμένων Κοινής χρήσης. 

2. Απαγορεύεται η καθ’ οιονδήποτε τρόπο διάθεση 
των αλκοολούχων ποτών εντός προσυσκευασίας από 
οποιαδήποτε πλαστική ύλη, έστω και επιτρεπομένη από 
τις σχετικές διατάξεις του Κώδικα Τροφίμων Ποτών και 
Αντικειμένων Κοινής Χρήσης. 

3. α. Κατ’ εξαίρεση και μόνον ύστερα από την προηγού¬ 
μενη ειδική προς τούτο άδεια της αρμόδιας Διεύθυνσης 
της Γ ενικής Διεύθυνσης του Γ.Χ.Κ., μπορεί να επιτρέπε¬ 
ται η τοποθέτηση των κατά τα ανωτέρω αλκοολούχων 
ποτών σε φιάλες ή δοχεία: 

ί) Από καθαρό αργίλιο επικαλυμμένο με κατάλληλο 
επίχρισμα ή πλαστική ύλη. 

μ) Από πολυτερεφθαλικό αιθυλεστέρα (ΡΕΤ). 

Προς τούτο υποβάλλονται, εκ μέρους του ενδιαφε¬ 
ρομένου ποτοποιού και μέσω της χωρικά αρμόδιας 

χημικής υπηρεσίας, όλα τα απαραίτητα στοιχεία και 
δικαιολογητικά (σύνθεση, δεδομένα από τη βιβλιογρα¬ 
φία, αποτελέσματα δοκιμών και χημικών εξετάσεων 
κ.λ.π.), ενδεχομένως δε και δείγματα του προς χρησι¬ 
μοποίηση περιέκτη για έλεγχο, προς τεκμηρίωση της 
καταλληλότητας σύμφωνα και με τις σχετικές διατάξεις 
του Κώδικα Τροφίμων και Ποτών, τόσο αναφορικά με 
το συγκεκριμένο υλικό αυτό καθ’ εαυτό, όσο και με τα 
τυχόν χρησιμοποιηθέντα για την επίστρωση και επικά¬ 
λυψή του υλικά. 

β. Κατ’ εξαίρεση επίσης, τα πώματα των φιαλών μπο¬ 
ρεί να είναι κατασκευασμένα από ειδική πλαστική ύλη 
υπό την αποκλειστική προϋπόθεση της λήψεως, κατά 
περίπτωση, προ της χρησιμοποίησής τους, ειδικής προς 
τούτο αδείας από την αρμόδια Διεύθυνση της Γενικής 
Διεύθυνσης του Γ.Χ.Κ τηρουμένης αναλόγως της αυτής 
ως άνω διαδικασίας ή της σχετικής προς τούτο εγκρί- 
σεως του Ανωτάτου Χημικού Συμβουλίου. 

γ. Κατ’ εξαίρεση επίσης, η αποθήκευση των αλκοο- 
λούχων ποτών ή η μεταφορά τους για επεξεργασία ή 
εμφιάλωση μπορεί να ενεργείται εντός δοχείων ή βαρε- 
λιών ή δεξαμενών από κατάλληλο ανοξείδωτο μέταλλο 
ή ξύλο κατάλληλο για τους σκοπούς αυτούς. 

6. α. Τα εδάφια α’, β' και γ' της παραγράφου 2 του 
άρθρου 10 αντικαθίστανται ως εξής: 

«2.α. Η επισήμανση των παρασκευαζομένων στη χώρα 
μας αλκοολούχων ποτών τα οποία διατίθενται στην 
εγχώρια κατανάλωση ή αποστέλλονται στα λοιπά Κρά- 
τη-Μέλη ή προορίζονται για εξαγωγή προς τρίτη χώρα 
περιλαμβάνει υποχρεωτικά τις ακόλουθες ενδείξεις: 

1) . Την επωνυμία πώλησης. 

2) . Τον κατ’ όγκο αλκοολικό τίτλο % νοΙ. 

3) . Τον (ονομαστικό) όγκο του περιεχομένου αλκοο- 
λούχου ποτού σε λίτρα ή υποδιαιρέσεις αυτών. 

4) . Τα στοιχεία του παρασκευαστή ποτοποιού, δη¬ 
λαδή την ιδιότητα, το ονοματεπώνυμο ή την επωνυμία 
της επιχείρησης σύμφωνα με την χορηγηθείσα άδεια 
εξασκήσεως επαγγέλματος, ως και τη διεύθυνση της 
έδρας του ποτοποιού. 

5) . Τον αριθμό παρτίδας, σύμφωνα με την Οδηγία 
89/396/ΕΟΚ. 

β. Πλην της ένδειξης του αλκοολικού τίτλου, η οποία 
αναγράφεται με χαρακτήρες ύψους τουλάχιστον τεσ¬ 
σάρων (4) χιλιοστών του μέτρου (0,004μ), όλες οι παρα¬ 
πάνω υπόλοιπες ενδείξεις αναγράφονται με χαρακτή¬ 
ρες ύψους τουλάχιστον δύο (2) χιλιοστών του μέτρου 
(0,002μ). 

Προκειμένου για φιάλες ή μέσα προσυσκευασίας εν 
γένει, χωρητικότητας μικρότερης του μισού (0,5) λίτρου, 
το ύψος των χαρακτήρων μπορεί να είναι μικρότερο, 
σε κάθε περίπτωση όμως όχι μικρότερο του ενός (1) 
χιλιοστού του μέτρου (0,001 μ). 

γ. Όλες οι κατά το εδάφιο α' της παρούσας παραγρά¬ 
φου υποχρεωτικές ενδείξεις αναγράφονται με χαρα¬ 
κτήρες ευκρινείς, με κατάλληλο υπόστρωμα (φόντο) σε 
σχέση με το χρώμα των γραμμάτων, ώστε να μπορούν να 
διαβάζονται εύκολα, από αυτές δε οι υπό στοιχεία (1) - (3) 
αναγράφονται οπωσδήποτε στο ίδιο οπτικό πεδίο». 

β. Στο τέλος του εδαφίου ζ της παραγράφου 2 του 
ιδίου ως άνω άρθρου προστίθεται νέα περίοδος ως 
εξής: 

«Επιπρόσθετες ενδείξεις και όροι μπορούν να ανα¬ 
γράφονται στην επισήμανση, υπό την προϋπόθεση ότι 


τούτο απαιτείται από τη νομοθεσία της τρίτης χώρας 
προορισμού και κατόπιν σχετικής εγκρίσεως της αρμό¬ 
διας Διεύθυνσης της Γ ενικής Διεύθυνσης του Γ.Χ.Κ.». 

γ. Η τελευταία περίοδος του εδαφίου α' της παρα¬ 
γράφου 3 του ιδίου ως άνω άρθρου αντικαθίσταται 
ως εξής: 

«Προκειμένου για το κατά το μέρος Γ του άρθρου 6 
της παρούσας απόσταγμα στεμφύλων σταφυλής που 
παράγεται και παρασκευάζεται στην Ελλάδα, η επω¬ 
νυμία πώλησης "απόσταγμα στεμφύλων σταφυλής” 
αντικαθίσταται από τις επωνυμίες "τσίπουρο” και ”τσι- 
κουδιά”, κατά τα ειδικότερον οριζόμενα στις εν λόγω 
διατάξεις. 

Ωστόσο, η γενική επωνυμία "απόσταγμα στεμφύλων 
σταφυλής” μπορεί να αναγράφεται στην επισήμανση 
και παρουσίαση του προϊόντος». 

7. α. Στο τέλος του εδαφίου γ' της παραγράφου 4 του 
άρθρου 11 προστίθεται νέα περίοδος ως εξής: 

«Η κατά τα ανωτέρω ειδική άδεια εισαγωγής εκδίδεται 
εις διπλούν και μόνον. Το πρωτότυπο χορηγείται στον 
ενδιαφερόμενο εισαγωγέα προκειμένου να κατατεθεί 
από αυτόν στο Τελωνείο μέσω του οποίου θα πραγ¬ 
ματοποιηθεί η εισαγωγή και προσαρτάται στη σχετική 
διασάφηση εισαγωγής, στην οποία γίνεται και σχετική 
μνεία. 

Το αντίγραφο τηρείται, ως στέλεχος, στη Χημική Υπη¬ 
ρεσία του Γ.Χ.Κ. που εξέδωσε την ειδική άδεια. 

Κυρωμένα αντίγραφα, εκ του τηρουμένου στελέχους, 
των χορηγηθεισών, εντός εκάστου μηνός, ειδικών αδει¬ 
ών εισαγωγής αποστέλλονται εντός του πρώτου δεκα¬ 
ημέρου του επομένου μηνός στην αρμόδια Διεύθυνση 
της Γ ενικής Διεύθυνσης του Γ.Χ.Κ.». 

β. Στο τέλος του εδαφίου δ' της παραγράφου 4 του 
ιδίου ως άνω άρθρου προστίθεται νέα περίοδος ως 
εξής: 

«Αρμόδια Χημική Υπηρεσία, για τη χορήγησή της κατά 
το προηγούμενο εδάφιο ειδικής αδείας εισαγωγής, είναι 
η Χημική Υπηρεσία του Γ.Χ.Κ. στη χωρική αρμοδιότητα 
της οποίας ευρίσκονται οι εγκαταστάσεις του ενδια¬ 
φερομένου εισαγωγέα στις οποίες θα εναποτεθεί το 
εισαχθησόμενο, βάσει της εν λόγω ειδικής αδείας, αλ- 
κοολούχο ποτό». 

γ. Το εδάφιο στ’ της παραγράφου 4 του του ιδίου ως 
άνω άρθρου αντικαθίσταται ως εξής: 

«στ. Τα αλκοολούχα ποτά καταγωγής τρίτης χώρας, 
κατά την εκάστοτε εισαγωγή τους, είτε εμφιαλωμένα 
έτοιμα για άμεση ανθρώπινη κατανάλωση, είτε με σκοπό 
την εμφιάλωση σύμφωνα με τις διατάξεις του άρθρου 12 
της παρούσας, για τα οποία προβλέπεται υποχρεωτική 
παλαίωση ή για τα οποία στην περιγραφή, παρουσίαση 
και επισήμανσή τους γίνεται χρήση ενδείξεων παλαίω¬ 
σης, πρέπει να συνοδεύονται από σχετικό πιστοποιητικό 
της αρμόδιας Αρχής της χώρας καταγωγής τους, επ’ 
ονόματι του ενδιαφερομένου εισαγωγέα, το οποίο και 
κατατίθεται στην Χημική Υπηρεσία του Γ.Χ.Κ. μέσω της 
οποίας διενεργείται η εισαγωγή. 

Αντίγραφο του εν λόγω πιστοποιητικού προσαρτάται 
και στη σχετική διασάφηση εισαγωγής». 

δ. Το εδάφιο η’ της παραγράφου 4 του ιδίου ως άνω 
άρθρου αντικαθίσταται ως εξής: 

«η. Για κάθε εισαγωγή αλκοολούχων ποτών, ο ενδια¬ 
φερόμενος εισαγωγέας υποχρεούται όπως, εντός τρι¬ 
άντα εργασίμων ημερών από την παράδοση σ’ αυτόν 

των προϊόντων από το Τελωνείο, καταθέσει στη Χημική 
Υπηρεσία του Γ.Χ.Κ. που εξέδωσε τη σχετική άδεια ει¬ 
σαγωγής κυρωμένο αντίγραφο της σχετικής διασάφη¬ 
σης εισαγωγής μεθ’ όλων των σε αυτή προσαρτημένων 
εγγράφων και παραστατικών». 

ε. Στο ίδιο ως άνω άρθρο προστίθεται παράγραφος 
5 ως εξής: 

«5. Οι διατάξεις των προηγουμένων παραγράφων του 
παρόντος άρθρου εφαρμόζονται κατ’ αναλογία και προ- 
κειμένου για τα αλκοολούχα ποτά τρίτων χωρών με 
αλκοολικό τίτλο μικρότερο του 15% νοΙ.». 

8. α. Το εδάφιο β της παραγράφου 1 του άρθρου 14 
αντικαθίσταται ως εξής: 

«β. Στις περιπτώσεις του προηγουμένου εδαφίου, η 
ανάθεση, σε νομίμως λειτουργούντα ποτοποιό, της 
παρασκευής αλκοολούχων ποτών καλύπτεται οπωσ¬ 
δήποτε δια σχετικής συμβάσεως (συμβολαιογραφικής 
ή ιδιωτικού συμφωνητικού), στην οποία θα αναφέρονται 
λεπτομερώς οι υποχρεώσεις εκατέρου των συμβαλλο- 
μένων έναντι των Οικονομικών, Τελωνειακών, Χημικών 
και Αγορανομικών Αρχών, οπωσδήποτε δε την ευθύνη 
για την τήρηση και πιστή εφαρμογή των διατάξεων της 
σχετικής με τα αλκοολούχα ποτά εθνικής και κοινοτικής 
νομοθεσίας έχει ο παρασκευαστής ποτοποιός. 

Η κατά τα ανωτέρω σύμβαση (συμβολαιογραφική ή 
ιδιωτικό συμφωνητικό) κατατίθεται στην αρμόδια Δι¬ 
εύθυνση της Γενικής Διεύθυνσης του Γ.Χ.Κ., η οποία 
προβαίνει στη σχετική πράξη κατάθεσης στα αντίγραφα 
τούτου που παραμένουν στους συμβαλλομένους. 

Επίσης, την οποιαδήποτε μεταβολή ή τροποποίηση 
της εν λόγω συμβάσεως, επί τη βάσει της οποίας χο¬ 
ρηγήθηκε η κατά τα ανωτέρω ειδική άδεια, υποχρεού- 
νται οι ενδιαφερόμενοι να καταθέτουν στην αρμοδία 
Διεύθυνση της Γενικής Διεύθυνσης του Γ.Χ.Κ., εντός της 
επομένης εργασίμου ημέρας από της συνάψεώς της, 
τηρούμενης της ιδίας ως άνω διαδικασίας». 

β. Η περίπτωση της δεύτερης παύλας του εδαφίου α' 
της παραγράφου 2 του ιδίου ως άνω άρθρου, αντικα¬ 
θίσταται ως εξής: 

« - της συναφθείσας μεταξύ τους συμβάσεως (συμ¬ 
βολαιογραφικής ή ιδιωτικού συμφωνητικού), κατά τα 
ειδικότερον οριζόμενα στο εδάφιο β' της προηγουμένης 
παραγράφου». 

γ. Το εδάφιο δ' της παραγράφου 2 του ιδίου ως άνω 
άρθρου, αντικαθίσταται ως εξής: 

«ε. Η κατά την προηγούμενη παράγραφο ειδική άδεια 
παρασκευής αλκοολούχων ποτών για λογαριασμό τρί¬ 
του παύει αυτοδίκαια να ισχύει μετά από τη λήξη της 
σχετικής συμβάσεως (συμβολαιογραφικής ή ιδιωτικού 
συμφωνητικού) επί τη βάσει της οποίας αυτή χορη¬ 
γήθηκε ή μετά από την καταγγελία αυτής, εκ μέρους 
εκατέρου των συμβαλλομένων, η οποία πρέπει να κοι¬ 
νοποιείται στην Αρχή που την εξέδωσε και επί ποινή 
ακυρότητας αυτής. 

Επίσης, η κατά τα ανωτέρω ειδική άδεια ανακαλείται 
με απόφαση της Αρχής που την εξέδωσε, η οποία κοι¬ 
νοποιείται στους ενδιαφερομένους: 

ί) Σε περίπτωση παραβάσεως, εκ μέρους εκατέρου 
τούτων, διοικητικά διαπιστουμένης, εκ των τιμωρουμέ- 
νων κατ’ άρθρο 12 του ν. 2969/2001 ή εκ των τιμωρου- 
μένων ποινικά βάσει των σχετικών περί λαθρεμπορίας 
διατάξεων του Εθνικού Τελωνειακού Κώδικα. 

ϋ) Σε περίπτωση κατά συρροή παραβάσεων, εκ μέ¬ 
ρους εκατέρου τούτων, διοικητικά διαπιστουμένων, εκ 


των τιμωρουμένων κατ’ άρθρο 11 του ν. 2969/2001 ή/και 
απλών Τελωνειακών παραβάσεων. 

ίϋ) Γ ενικά, σε κάθε περίπτωση καταχρηστικής χρησι¬ 
μοποίησής της». 

δ. Η παράγραφος 3 του ιδίου ως άνω άρθρου αντι¬ 
καθίσταται ως εξής: 

«3. Στις περιπτώσεις παρασκευής αλκοολούχων πο¬ 
τών για λογαριασμό τρίτου μπορεί στην επισήμανση να 
γίνεται αναφορά της επωνυμίας του φυσικού ή νομικού 
προσώπου για λογαριασμό του οποίου έγινε η παρα¬ 
σκευή με τη χρησιμοποίηση της φράσης «Παρασκευά¬ 
ζεται και εμφιαλώνεται από την ποτοποιία . 

(επωνυμία και στοιχεία της ποτοποιίας) για λογαριασμό 

του/της.(επωνυμία και στοιχεία του προσώπου 

για λογαριασμό του οποίου γίνεται η παρασκευή των 
αλκοολούχων ποτών. 

Ωστόσο, προκειμένου και μόνον για τα αλκοολούχα 
ποτά που προορίζονται για αποστολή στα άλλα Κράτη 
- Μέλη ως και για εξαγωγή σε τρίτες χώρες μπορεί, μετά 
από προηγούμενη απόφαση της αρμόδιας Διεύθυνσης 
της Γ ενικής Διεύθυνσης του Γ.Χ.Κ. επί σχετικού αιτήματος 
των ενδιαφερομένων, να επιτρέπονται παρεκκλίσεις όσον 
αφορά τη χρησιμοποίηση της παραπάνω φράσης. 

Η παραπάνω φράση αναγράφεται με κεφαλαία γράμ¬ 
ματα ύψους τουλάχιστον δύο (2) χιλιοστών του μέτρου 
(0,002μ) ή προκειμένου για φιάλες ή μέσα προσυσκευ- 
ασίας χωρητικότητας μικρότερης του μισού λίτρου με 
κεφαλαία γράμματα ύψους όχι μικρότερου του ενός (1) 
χιλιοστού του μέτρου (Ο,ΟΟΙμ). 

Η επωνυμία και τα στοιχεία του παρασκευαστού ποτο- 
ποιού στην παραπάνω φράση μπορεί να υποδηλώνονται 
με την αναγραφή ειδικού κωδικού, σύμφωνα με τους 
όρους του άρθρου 12 της παρούσας». 

9. Το εδάφιο β' της παραγράφου 1 του άρθρου 15 
αντικαθίσταται ως εξής: 

«β. Για την παρασκευή των κατά το προηγούμενο εδά¬ 
φιο αλκοολούχων ποτών οι νομίμως λειτουργούντες 
ποτοποιοί δύνανται να παραλαμβάνουν από τα λοιπά 
Κράτη-Μέλη ή να εισάγουν από τις τρίτες χώρες τις 
απαιτούμενες προς τούτο πρώτες ύλες». 

10. Στο τέλος της παραγράφου 6 του άρθρου 18 προ¬ 
στίθεται νέα περίοδος ως εξής: 

«Την ίδια υποχρέωση έχουν οι ποτοποιοί και οι λοιποί 
ανωτέρω αναφερόμενοι επιτηδευματίες, οι οποίοι, στα 
πλαίσια της εμπορικής τους δραστηριότητας, παραλαμ¬ 
βάνουν από τα λοιπά Κράτη - Μέλη αλκοολούχα ποτά 
με αλκοολικό τίτλο μικρότερο του 15% νοΙ., προσυσκευ- 
ασμένα, έτοιμα για άμεση ανθρώπινη κατανάλωση». 

11. Το εδάφιο α' της παραγράφου 1 του άρθρου 21 
αντικαθίσταται ως εξής: 

«α. Γ ια την έναρξη εφαρμογής των διατάξεων των πε¬ 
ριπτώσεων 2 και 7 του εδαφίου Α της παραγράφου 2 του 
άρθρου 17 της παρούσας απόφασής μας και προκειμένου 
αποκλειστικά και μόνο για τα παλαιό ποτοποιεία τα οποία 
υφίσταντο και λειτουργούσαν νόμιμα προ της ενάρξεως 
της ισχύος της υπ’ αριθμ. 22801/4512/1986 απόφασής μας, 
παρέχεται προθεσμία επ’ αόριστον και μέχρις της συντα- 
ξιοδοτήσεως του επιτηδευματία ποτοποιού». 

Άρθρο 2 

Διορθώσεις Παροραμάτων 

1. α. Στο σημείο (β) της παραγράφου 6 του άρθρου 
17, μετά από τη λέξη «κλίμακα», να τεθεί το ορθό «από 
0% νοΙ. μέχρι 50% νοΙ.». 

β. Στον δεύτερο στίχο του σημείου (γ) της αυτής ως 
άνω διάταξης, μετά από την τιμή «1,250», τίθεται η οικεία 
μονάδα μέτρησης «ς)ΐ·/πιΙ». 

γ. Στο σημείο (δ) της ίδιας ως άνω διάταξης, μετά από 
τη λέξη «κλίμακας», να τεθεί το ορθό «0°Ο μέχρι 5Θ°0». 

2. Στον πέμπτο στίχο του εδαφίου β' της παραγράφου 
1 του άρθρου 19, μετά από τις λέξεις «του άρθρου 55», 
να τεθεί το ορθό «του ν. 2960/2001». 

3. Στο τελευταίο στίχο του εδαφίου β' της παραγρά¬ 
φου 3 του άρθρου 20, μετά από τη λέξη «άρθρου 2», 
να τεθεί το ορθό «της υπ’ αριθμ. 1/1997 Αγορανομικής 
διάταξης». 

Άρθρο 3 
Έναρξη ισχύος 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 9 Αυγούστου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 69490/4373 (2) 

Έγκριση απασχόλησης προσωπικού με σύμβαση μίσθω¬ 
σης έργου στον Παιδικό Σταθμό Δ.Δ. Κνίδης Δήμου 
Βεντζίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την εγκύκλιο του ΥΠ.ΕΣ.Δ.Δ.Α. υπ’ αριθ. 8907/14.2.2007 
με θέμα: «Προγραμματισμός προσλήψεων προσωπικού 
έτους 2007 στους ΟΤΑ α' και β' βαθμού». 

4. Την υπ’ αριθμ. 5345/4.2.2005 εγκύκλιο του ΥΠ.ΕΣ.Δ.Δ.Α., 
περί συμβάσεων μίσθωσης έργου. 

5. Την υπ’ αριθμ. 4/2007 απόφαση του Διοικητικού 
Συμβουλίου του Παιδικού Σταθμού Δήμου Βεντζίου περί 
εγκρίσεως απασχόλησης προσωπικού με σύμβαση μί¬ 
σθωσης έργου στον Παιδικό Σταθμό Δ.Δ. Κνίδης Δήμου 
Βεντζίου. 

6. Τη σχετική βεβαίωση του Νομικού Συμβούλου του 
Παιδικού Σταθμού Δ.Δ. Κνίδης Δήμου Βεντζίου. 

7. Το υπ’ αριθμ. 36081/27.6.2007 έγγραφο του ΥΠ.ΕΣ.Δ.Δ.Α. 
με το οποίο γνωστοποιείται ότι με την υπ’ αριθμ. ΔΙΠΠ/Φ. 
ΕΓΚΡ. 1/222/9285/9286/10560/1.6.2007 απόφασης της Επι¬ 
τροπής του άρθρου 2, της παρ. 1, της υπ’ αριθμ. ΠΥΣ 
33/27.12.2006 και την υπ’ αριθμ. 31032/27.6.2007 απόφαση 
κατανομής του Υφυπουργού Εσωτερικών, Δημόσιας Δι¬ 
οίκησης και Αποκέντρωσης, εγκρίθηκε η πρόσληψη προ¬ 
σωπικού με σύμβαση μίσθωσης έργου για τον Παιδικό 
Σταθμό Δ.Δ. Κνίδης Δήμου Βεντζίου, αποφασίζουμε: 

Την απασχόληση προσωπικού με σύμβαση μίσθωσης 
έργου στον Παιδικό Σταθμό Δ.Δ. Κνίδης Δήμου Βεντζίου 
των παρακάτω ειδικοτήτων: 

Τ.Ε Βρεφονηπιοκόμο, θέση μία (1) για την απασχόληση 
των παιδιών του Παιδικού Σταθμού, με 12μηνη σύμβαση 
και αμοιβή 8.000,00 €, η οποία έχει προβλεφθεί στον 
προϋπολογισμό του τρέχοντος έτους. 

Σύνολο θέσεων μία (1). 


Το ανωτέρω έργο δεν ανάγεται στον κύκλο των συ¬ 
νήθων καθηκόντων των υπαλλήλων του Παιδικού Σταθ¬ 
μού Δήμου Βεντζίου και σύμφωνα με την βεβαίωση του 
νομικού συμβούλου του Παιδικού Σταθμού πρόκειται 
για γνήσιες συμβάσεις έργου που δεν υποκρύπτουν 
εξαρτημένη εργασία. 

Η δαπάνη για την απασχόληση των ανωτέρω θα καλυ¬ 
φθεί από τον προϋπολογισμό του Παιδικού Σταθμού του 
Δ.Δ. Κνίδης Δήμου Βεντζίου οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Γρεβενά, 17 Ιουλίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 73889/4602 (3) 

Έγκριση απασχόλησης προσωπικού με σύμβαση μί¬ 
σθωσης έργου στο Δήμο Γόργιανης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την εγκύκλιο του ΥΠ.ΕΣ.Δ.Δ.Α. υπ’ αριθμ. 8907/14.2.2007 
με θέμα «Προγραμματισμός προσλήψεων προσωπικού 
έτους 2007 στους ΟΤΑ α' και β' βαθμού». 

4. Τ ην υπ’ αριθμ. εγκύκλιο του ΥΠ.ΕΣ.Δ.Δ.Α. 5345/4.2.2005 
περί συμβάσεων μίσθωσης έργου. 

5. Την υπ’ αριθμ. 29/2007 απόφαση του Δημοτικού 
Συμβουλίου Γόργιανης περί εγκρίσεως απασχόλησης 
προσωπικού με σύμβαση μίσθωσης έργου στο Δήμο 
Γ όργιανης. 

6. Τη σχετική βεβαίωση του Νομικού Συμβούλου του 
Δήμου Γ όργιανης. 

7. Το υπ’ αριθμ. έγγραφο του ΥΠ.ΕΣ.Δ.Δ.Α. 36081/27.6.2007 
με το οποίο γνωστοποιείται ότι με την υπ’ αριθμ. ΔΙΠΠ/ 
Φ. ΕΓΚΡ. 1/222/9285/9286/10560/11.6.2007 απόφαση της 
Επιτροπής του άρθρου 2, της παρ. 1, της υπ’ αριθμ. ΠΥΣ 
33/27.12.2006 και την υπ’ αριθμ. 31032/27.6.2007 απόφα¬ 
ση κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης, εγκρίθηκε η πρόσληψη 
προσωπικού με σύμβαση μίσθωσης έργου για το Δήμο 
Γ όργιανης, αποφασίζουμε: 

Την απασχόληση προσωπικού με σύμβαση μίσθωσης 
έργου στο Δήμο Γ όργιανης της παρακάτω ειδικότητας: 

1. Τεχνίτη Υδραυλικό, θέση μία (1), για την αποκατά¬ 
σταση των εκτεταμένων βλαβών στα δίκτυα ύδρευ¬ 
σης και αποχέτευσης που δημιουργούνται λόγω των 
απαρχαιωμένων δικτύων και της έλλειψης νερού τους 
καλοκαιρινούς μήνες, με 12μηνη σύμβαση και αμοιβή 
12.000,00 €, η οποία έχει προβλεφθεί στον προϋπολο¬ 
γισμό τρέχοντος έτους. 

Σύνολο θέσεων μία (1). 

Τ ο ανωτέρω έργο δεν ανάγεται στον κύκλο των συνή¬ 
θων καθηκόντων των υπαλλήλων του Δήμου Γ όργιανης 
και σύμφωνα με την βεβαίωση του νομικού συμβούλου 
του Δήμου πρόκειται για γνήσιες συμβάσεις έργου, που 
δεν υποκρύπτουν εξαρτημένη εργασία. 




24228 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η δαπάνη για την απασχόληση του ανωτέρω θα κα¬ 
λυφθεί από τον προϋπολογισμό του Δήμου Γόργιανης 
οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 17 Ιουλίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 73885/4600 (4) 

Έγκριση απασχόλησης προσωπικού με σύμβαση μί¬ 
σθωσης έργου στο Δήμο Θεοδώρου Ζιάκα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την εγκύκλιο του ΥΠ.ΕΣ.Δ.Δ.Α. υπ’ αριθμ. 8907/14.2.2007 
με θέμα: «Προγραμματισμός προσλήψεων προσωπικού 
έτους 2007 στους ΟΤΑ α' και β' βαθμού». 

4. Την υπ’ αριθμ. εγκύκλιο του ΥΠ.ΕΣ.Δ.Δ.Α. 5345/4.2.2005, 
περί συμβάσεων μίσθωσης έργου. 

5. Την υπ’ αριθμ. 41/2007 απόφαση του Δημοτικού Συμ¬ 
βουλίου του Δήμου Θεοδώρου Ζιάκα. 

6. Τη σχετική βεβαίωση του Νομικού Συμβούλου του. 

7. Το υπ’ αριθμ. έγγραφο του ΥΠ.ΕΣ.Δ.Δ.Α. 36081/ 
27.6.2007 με το οποίο γνωστοποιείται ότι με την υπ’ 
αριθμ. ΔΙΠΠ/ΦΈΓΚΡ. 1/222/9285/9286/10560/1.6.2007 από¬ 
φασης της Επιτροπής του άρθρου 2, της παρ. 1, της υπ’ 
αριθμ. ΠΥΣ 33/27.12.2006 και την υπ’ αριθμ. 31032/27.6.2007 
απόφαση κατανομής του Υφυπουργού Εσωτερικών, Δη¬ 
μόσιας Διοίκησης και Αποκέντρωσης εγκρίθηκε η πρό¬ 
σληψη προσωπικού με σύμβαση μίσθωσης έργου για το 
Δήμο Θεοδώρου Ζιάκα, αποφασίζουμε: 

Την απασχόληση προσωπικού με σύμβαση μίσθωσης 
έργου στο Δήμο Θεοδώρου Ζιάκα των κάτωθι ειδικο¬ 
τήτων: 

1. Μια [01] θέση Δ.Ε -Μηχανοτεχνίτη, που θα απα¬ 
σχοληθεί με την επίβλεψη των μηχανημάτων και των 
αυτοκινήτων του Δήμου. Η απασχόληση θα είναι 12μηνη 
και στον προϋπολογισμό του Δήμου οικονομικού έτους 
2007 υπάρχει γραμμένη πίστωση ποσού 7.000,00 € και 
στον Κ.Α 20.6041. 

2. Μια [01] θέση Δ.Ε. -Υδραυλικού, που θα απασχοληθεί 
με την επίβλεψη του δικτύου ύδρευσης, με τις επισκευ¬ 
ές αυτού και τον καθαρισμό των δεξαμενών ύδρευσης 
του Δήμου. 

3. Μια [01] θέση ΠΈ. -Γεωπόνου, που θα απασχοληθεί 
σε πρόγραμμα αναδασμού και γεωργικών εκμεταλλεύ¬ 
σεων που πρόκειται να πραγματοποιηθούν στο Δήμο. Η 
απασχόληση θα είναι 12μηνη και στον προϋπολογισμό 
του Δήμου οικονομικού έτους 2007 υπάρχει γραμμένη 
πίστωση ποσού 7.000,00 € και στον Κ.Α 20.6041. 

4. Μια [01] θέση ΠΈ. ή Τ.Ε. -Πολιτικού Μηχανικού, που 
θα απασχοληθεί με την επίβλεψη και μελέτη των έρ¬ 
γων, τον προγραμματισμό των μελετών του Δήμου και 
την παρακολούθηση των ευρωπαϊκών προγραμμάτων. 
Η απασχόληση θα είναι 12μηνη και στον προϋπολογισμό 


του Δήμου οικονομικού έτους 2007 υπάρχει γραμμένη 
πίστωση ποσού 7.000,00 € και στον Κ.Α. 10.6041.003. 

5. Μια [01] θέση ΥΈ. -Εργάτη Γενικών Καθηκόντων, 
που θα απασχοληθεί στο Πρόγραμμα της Πολιτικής 
Προστασίας, κατά την θερινή και χειμερινή περίοδο. Η 
απασχόληση θα είναι 12μηνη και στον προϋπολογισμό 
του Δήμου οικονομικού έτους 2007 υπάρχει γραμμένη 
πίστωση ποσού 5.000,00 € και στον Κ.Α. 10.6041.003. 

Σύνολο 5 

Τα ανωτέρω έργα δεν ανάγονται στον κύκλο των 
συνήθων καθηκόντων των υπαλλήλων του Δήμου Θεο¬ 
δώρου Ζιάκα και σύμφωνα με την βεβαίωση του νομικού 
συμβούλου του Δήμου πρόκειται για γνήσιες συμβάσεις 
έργου που δεν υποκρύπτουν εξαρτημένη εργασία. 

Η δαπάνη για την απασχόληση των ανωτέρω θα κα¬ 
λυφθεί από τον προϋπολογισμό του Δήμου Θεοδώρου 
Ζιάκα οικονομικού έτους 2007. 

Γ ρεβενά, 17 Ιουλίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 17336 (5) 

Έγκριση για απασχόληση προσωπικού με σύμβαση μί¬ 
σθωσης έργου διάρκειας έως έξι (6) μήνες, στο Κ.Ε.Π. 
Δήμου Λάκκας Σουλίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ. 
206/Α/8.10.1997) και τις όμοιες του άρθρου 31 του 
ν. 3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τις διατάξεις της παρ. 1 του άρθρου 15 του 
ν. 3260/2004 (ΦΕΚ.151/Α/6.8.2004), σύμφωνα με τις οποίες 
για τις ανάγκες λειτουργίας των Κ.Ε.Π. επιτρέπεται η 
απασχόληση φυσικών προσώπων με συμβάσεις μίσθω¬ 
σης έργου για τις οποίες ισχύουν οι κείμενες διατάξεις, 
χωρίς να απαιτούνται οι προϋποθέσεις της υπ’ αριθμ. 
Π.Υ.Σ. 33/2006, (μ’ αυτή καταργήθηκε η υπ’ αριθμ. Π.Υ.Σ. 
55/1998). 

3. Το υπ’ αριθμ. ΔΘΛΚΕΠ/Φ.4/231/17998/11.7.2007 έγγρα¬ 
φο του Υπουργείου Εσωτερικών, Δημόσιας Διοίκησης 
και Αποκέντρωσης, Δ/νσης Οργάνωσης και Λειτουργίας 
ΚΕΠ, Τμήμα Λειτουργίας των ΚΕΠ, με το οποίο μας 
γνωστοποιήθηκε ο πίνακας κατανομής της σύμβασης 
μίσθωσης έργου, διάρκειας έως έξι (6) μήνες, στα Κ.Ε.Π. 
των ΟΤΑ α' βαθμού της Περιφέρειάς μας, στα οποία 
λήγουν οι συμβάσεις μίσθωσης έργου κατά το χρονικό 
διάστημα από 1.8.2007 έως 31.8.2007 και 

4. Τα υπ’ αριθμ. 4193/ΟΔΕ - ΚΕΠ/10.3.2005, ΟΔΕ- 
ΚΕΠ/6901/8.9.2005, Φ. 10307/17.5.2006 και Φ.ΘΔΕ/ΚΕΠ/12210/ 
15.6.2006 έγγραφα του ΥΠ.ΕΣ.Δ.Δ.Α., με τα οποία μας 
δόθηκαν οδηγίες για τη σωστή κατάρτιση των συμβάσε¬ 
ων μίσθωσης έργου στα Κέντρα Εξυπηρέτησης Πολιτών 
(Κ.Ε.Π.), αποφασίζουμε: 

Εγκρίνουμε την απασχόληση δύο (2) ατόμων, με σύμ¬ 
βαση μίσθωσης έργου, για τη συνέχιση λειτουργίας του 
Κέντρου Εξυπηρέτησης Πολιτών (Κ.Ε.Π.) Δήμου Λάκκας 
Σουλίου Νομού Ιωαννίνων, με τους επιπλέον όρους: 

1) Οι συμβάσεις λήγουν από τη χρονική στιγμή που 
θα στελεχωθεί το Κ.Ε.Π. με μόνιμο προσωπικό, ανεξαρ¬ 
τήτως της διάρκειας ισχύος της. 

2) Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου, δεν 
θα συναφθεί νέα σύμβαση με νέο άτομο, χωρίς την 
προηγούμενη ενημέρωση και έγκριση της ΔΟΛ/ΚΕΠ/ 
ΥΠΕΣΔΔΑ. Σε διαφορετική περίπτωση το ΥΠ.ΕΣ.ΔΔ.Α. 
δε θα κάνει δεκτή τη νέα σύμβαση αλλά και δε θα τη 
χρηματοδοτήσει. 

3) Τόπος εκτέλεσης του έργου, ορίζεται η έδρα του 
οικείου Κ.Ε.Π. 

4) Τα ανωτέρω άτομα θα απασχοληθούν για χρονικό 
διάστημα έως έξι (6) μήνες στο ΚΕΠ και όπως ειδικότερα 
στα ανωτέρω έγγραφα ορίζεται. 

Σχετική με τη σύναψη συμβάσεων μίσθωσης έργου 
στα ΚΕΠ, είναι η εγκύκλιος του ΥΠ.ΕΣ.Δ.Δ.Α. υπ’ αριθμ. 
Φ.70ΔΕ ΚΕΠ/11123/8.5.2006. Η αμοιβή των αναδοχών 
προσδιορίζεται σύμφωνα με την ανωτέρω εγκύκλιο ως 
εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ 
- ΣΑΕ055/3 του ΥΠΕΣΔΔΑ, με μηνιαία αμοιβή συμβασι- 
ούχου 880 ευρώ, 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής, αντι¬ 
στοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ιωάννινα, 23 Ιουλίου 2007 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 7629 δις (6) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Λυτροκάπη Αικατερίνη του Γεωργίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 7629/7.8.2007 απόφαση του Νομάρχη 
Αθηνών έχει χορηγηθεί στην Λυτροκάπη Αικατερίνη 
του Γ εωργίου άδεια άσκησης επαγγέλματος Κοινωνικού 
Λειτουργού. 

Καλλιθέα, 7 Αυγούστου 2007 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

Αριθμ. 26/ΤΔΥ/13715 (7) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΚΑΜΗΛΙΕΡΗ ΜΑΡΓΑΡΙΤΑ του 
ΠΑΥΛΟΥ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. 26/ΤΔΥ/13715/3.8.2007 απόφαση του 
Νομάρχη Θεσ/νίκης έχει χορηγηθεί στην ΚΑΜΗΛΙΕΡΗ 


ΜΑΡΓΑΡΙΤΑ του ΠΑΥΛΟΥ άδεια άσκησης επαγγέλματος 
Κοινωνικού Λειτουργού. 

Θεσσαλονίκη, 3 Αυγούστου 2007 

Με εντολή Νομάρχη 
Η Εντεταλμένη Νομαρχιακή Σύμβουλος 
ΕΥΤΕΡΠΗ ΒΑΣΙΛΕΙΑΔΟΥ 

-♦- 

Αριθμ. οικ. 5494 (8) 

Καθιέρωση υπερωριακής εργασίας πέραν του κανονι¬ 
κού ωραρίου εργασίας κατά τις απογευματινές ώρες 
εργάσιμων ημερών, νυκτερινές ώρες των εργάσιμων 
ημερών και Κυριακών και εξαιρέσιμων ημερών για ένα 
(1) οδηγό, υπάλληλο υπηρετών στο Γ ραφείο Κίνησης 
Κρατικών Αυτοκινήτων της Ν.Α. Κεφ/νίας και Ιθάκης. 

Ο ΝΟΜΑΡΧΗΣ ΚΕΦΑΛΛΗΝΙΑΣ ΚΑΙ ΙΘΑΚΗΣ 

Έχοντας υπόψη: 

1. Τις διατάξεις του π.δ. 30/1996 (ΦΕΚ21/Α') περί Ν.Α. 

2. Τις διατάξεις του άρθρου 16 του ν. 3205/2003 (ΦΕΚ 
297/Α') σε συνδυασμό με την ερμηνευτική εγκύκλιο του 
Γ.Λ.Κ. υπ’ αριθμ. 2/72757/0022/31.12.2003. 

3. Τις διατάξεις του άρθρου 25 παρ. 7 του ν. 2738/1999 
σε συνδυασμό με τις διατάξεις του άρθρου 34 παρ. 5 
του ν. 2768/1999 (ΦΕΚ 273/Α'). 

4. Το από 2.7.2007 έγγραφο του Γ ραφείου Κίνησης Κρα¬ 
τικών Αυτοκίνητων της Ν.Α. Κεφαλληνίας και Ιθάκης το 
οποίο μας γνωρίζει τις ειδικές, έκτακτες υπηρεσιακές 
ανάγκες (πυρκαγιές, χιονοπτώσεις, κατολισθήσεις, μετα¬ 
φορά προσωπικού Δ/νσης Υγείας και του Τμήματος Εμπο¬ 
ρίου) που παρουσιάζονται στο ανωτέρω Τμήμα για την 
αντιμετώπιση των οποίων απασχολείται προσωπικό πέρα 
από το κανονικό ωράριο εργασίας, αποφασίζουμε: 

Καθιερώνουμε υπερωριακή εργασία πέραν του κανονι¬ 
κού ωραρίου για ένα (1) οδηγό, υπάλληλο του Γ ραφείου 
Κίνησης Κρατικών Αυτοκινήτων της Ν.Α. Κεφαλληνίας 
και Ιθάκης για το χρονικό διάστημα από 1.7.2007 έως 
31.12.2007 και μέχρι τριακόσιες εξήντα (360) ώρες. 

Η κατανομή των ωρών θα γίνει από τον Προϊστάμενο 
της αρμόδιας υπηρεσίας, ο οποίος και θα βεβαιώνει την 
προσφορά εργασίας. 

Η προκαλούμενη δαπάνη θα καλυφθεί από εγγεγραμ¬ 
μένες πιστώσεις στον Π/Υ της Ν.Α. Κεφαλληνίας και 
Ιθάκης συνολικού ύψους δύο χιλιάδων εξακοσίων (2600) 
€ περίπου. 

Η παρούσα απόφαση έχει αναδρομική ισχύ μέχρι ένα 
μήνα από την ημερομηνία δημοσίευσης στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 7 Αυγούστου 2007 

Ο Νομάρχης 
ΔΙΟΝΥΣΙΟΣ ΓΕΩΡΓΑΤΟΣ 

-♦- 

Αριθμ. 4566 (9) 

Καθιέρωση υπερωριακής εργασίας πέραν του κανονικού 
ωραρίου εργασίας κατά τις απογευματινές ώρες των 
εργάσιμων ημερών για έξι (6) υπαλλήλους της Δ/νσης 
Κοινωνικής Πρόνοιας της Ν.Α. Κεφ/νίας και Ιθάκης. 

Ο ΝΟΜΑΡΧΗΣ ΚΕΦΑΛΛΗΝΙΑΣ ΚΑΙ ΙΘΑΚΗΣ 

Έχοντας υπόψη: 

1. Τις διατάξεις του π.δ. 30/1996 (ΦΕΚ 21/Α') περί Ν.Α. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 16 του ν. 3205/2003 (ΦΕΚ 
297/Α') σε συνδυασμό με την ερμηνευτική εγκύκλιο του 
Γ.Λ.Κ. υπ’ αριθμ. 2/72757/0022/31.12.2003. 

3. Τις διατάξεις του άρθρου 25 παρ. 7 του ν. 2738/1999 
σε συνδυασμό με τις διατάξεις του άρθρου 34 παρ. 5 
του ν. 2768/1999 (ΦΕΚ 273/Α'). 

4. Το υπ’ αριθμ. 797/4.7.2007 έγγραφο της Δ/νσης Κοι¬ 
νωνικής Πρόνοιας της Ν.Α. Κεφαλληνίας και Ιθάκης με το 
οποίο μας γνωρίζει τις ειδικές, έκτακτες και επείγουσες 
ανάγκες που παρουσιάζονται στην ανωτέρω Δ/νση, για 
την αντιμετώπιση των οποίων απασχολείται προσωπικό 
πέρα από το κανονικό ωράριο εργασίας κατά τις εργά¬ 
σιμες ημέρες, αποφασίζουμε: 

Καθιερώνουμε υπερωριακή εργασία πέραν του κα¬ 
νονικού ωραρίου των εργάσιμων ημερών για έξι (6) 
υπαλλήλους της Δ/νσης Κοινωνικής Πρόνοιας της Ν.Α. 


Κεφαλληνίας και Ιθάκης για το χρονικό διάστημα από 
1.7.2007 έως 31.12.2007 και μέχρι χίλιες πεντακόσιες δώ¬ 
δεκα (1512) ώρες σύνολο. 

Η προκαλούμενη δαπάνη θα καλυφθεί από εγγεγραμ¬ 
μένες πιστώσεις στον Π/Υ της Ν.Α. Κεφαλληνίας και 
Ιθάκης συνολικού ύψους οκτώ χιλιάδες εξακόσια πενή¬ 
ντα Ευρώ (8650) €. 

Η παρούσα απόφαση έχει αναδρομική ισχύ μέχρι ένα 
μήνα από την ημερομηνία δημοσίευσης στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 31 Ιουλίου 2007 

Ο Νομάρχης 
ΔΙΟΝΥΣΙΟΣ ΓΕΩΡΓΑΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

